
	Thema ganolog y llyfr lloffion hwn yw arsylwi, arddangos a thrafod effeithiolrwydd damcaniaethau addysgol a ddefnyddir mewn lleoliad ysgol. Dewisir tri damcaniaethwr a bydd eu damcaniaethau yn cael eu dehongli gan gyfeirio at arsylwi yn y dosbarth. Bydd cymhwysiad effeithiol o’r damcaniaethau a ddewisir yn cael eu darlunio, ac yna bydd trafodaeth ar sut maen nhw'n cefnogi addysgu a dysgu effeithiol.
	Yn ôl Piaget (1896-1980), mae plant yn dysgu trwy gysylltu profiadau blaenorol â syniadau cyfredol. Fel hyn, mae Piaget yn dadlau bod plentyn yn llunio dealltwriaeth eu hunain o wybodaeth neu sgiliau newydd trwy gysylltu â'r amgylchedd. Er bod llawer yn cwestiynu ei damcaniaeth (Grey a Macblain, 2012, t.46), mae Piaget yn credu bod datblygiad gwybyddol y plentyn wedi'i rannu'n bedwar prif gam. Yn gyntaf yw'r cam sensorimotor, mae hyn yn gynnwys babanod hyd at blant dwy flwydd oed. Yn ôl Piaget, nid yw plentyn yn meddwl llawer yn ystod y cam hwn, ond yn hytrach maent yn sefydlu atblygiadau cyntefig fel cipio a sugno. Credir, wrth ailadrodd gweithgareddau penodol, bydd adweithiau cyntefig plentyn yn newid ychydig bob tro nes eu bod yn gallu ei wneud yn gyflymach. Yn dilyn hyn, mae'r cam cynweithredol sy'n cynrychioli dwy i saith oed. Mae gweithgaredd dychmygol yn nodwedd amlwg yn y cam hwn o ddatblygiad. Mae Piaget yn awgrymu bod chwarae rôl a chydnabyddiaeth symbolau yn cyfrannu at '"sgemâu yn dod yn llawer mwy cyffredin" (Grey a Macblain, 2012, t.48). Mae Cherry (2017) yn diffinio sgema fel "categorïau o wybodaeth sy'n ein helpu i ddehongli a deall y byd". Er mwyn ei roi yn syml, gellid gweld sgema fel rhan o'r ymennydd sy'n storio gwybodaeth, ac mae'r wybodaeth hon yn caniatáu i bobl ddehongli a deall pethau'n haws. Serch hynny, mynegodd Piaget y farn bod y cam hwn o ddatblygiad wedi’i rhwystro gan nad yw plant yn gallu dangos empathi nac yn deall safbwynt pobl eraill. Er enghraifft, gall plentyn A mwynhau mathemateg ac felly bydden yn credu bod pawb arall yn mwynhau mathemateg hefyd. Nid ydynt yn gallu deall safbwynt pobl eraill ac yn cymysgu safbwyntiau eraill gyda'u safbwynt eu hunain. Ar ben hyn, cynhaliodd Piaget brawf i brofi bod plant yn y cyfnod datblygu hwn yn ei chael hi'n anodd dehongli gwrthrychau sydd wedi newid golwg. Ar ôl y cyfnod cynweithredol, mae’r plant saith i un ar ddeg oed. Enwir yn y cam hwn yn weithredol concrid a gweler fod plant yn y cyfnod hwn yn medru dehongli'r newid mewn golwg a grybwyllwyd yn gynharach. I brofi hyn, cynhaliodd Piaget arbrawf a ddangosodd fod y plant o'r cam hwn yn gallu deall y gallech gael yr un faint o ddŵr mewn gwydr bach, trwchus a allech gael mewn gwydr tenau, tal (Sharp, 2009). Dangosodd hyn, fod plant yn ystod y cyfnod yma, yn dechrau gwella eu ddealltwriaeth o weld pethau o wahanol safbwyntiau. Mae'r cam olaf yn mynd o un ar ddeg oed i fyny at oedolion ac fe'i henwyd yn gam gweithredol ffurfiol. Dyma'r oedran pan gredir bod plant yn datblygu'r gallu i resymu a deall y gallai fod mwy nag un ateb i wahanol broblemau. Fel y nodwyd yn gynharach, mae Piaget yn cyfeirio at y broses o ddehongli gwybodaeth fel sgemâu. Er mwyn creu sgemâu newydd, datblygodd Piaget damcaniaeth sydd yn dangos proses y meddwl er mwyn cyrraedd 'cydbwysedd', dyma'r pwynt lle mae sgema newydd yn cael ei ffurfio. Cred Piaget, pan dderbynnir gwybodaeth newydd, a elwir hefyd yn gydweddiad, efallai na fydd y plentyn yn ei ddeall. Y rhan nesaf o'r broses yw cymhwyso, dyma pan fydd y plentyn yn ystyried eu sgemâu presennol i wneud synnwyr o'r wybodaeth newydd. Unwaith y bydd y plentyn yn gallu dod o hyd i ddealltwriaeth rhwng y wybodaeth newydd a'r sgemâu presennol, cred Piaget fod y plentyn mewn cyflwr cydbwysedd.

Gellir dangos camau datblygu Piaget mewn amgylchedd dysgu trwy annog senarios chwarae rôl a chwarae dychmygus. Mae profiad personol wedi profi gall y strategaeth hon fod yn llwyddiannus gan fod plant yn y blynyddoedd cynnar gael eu clywed yn barhaus gan roi sylwadau ar y sefyllfaoedd y maent yn gweithredu arnynt. Gellid awgrymu bod y sylwebaeth hon yn cynrychioli eu meddwl wrth iddynt ddatblygu. Credir hefyd y gall gweithgareddau fel chwarae gyda play-doh a chyflwyno gweadau a lliwiau newydd gefnogi damcaniaeth dysgu Piaget.
	Mae syniadau Vygotsky (1896-1934) yn debyg i rai Piaget yn y ffordd ei fod yn credu bod plant yn llunio dealltwriaeth o wybodaeth neu sgiliau newydd. Fodd bynnag, mae Vygotsky yn herio syniadau Piaget trwy awgrymu y bydd plentyn yn dysgu trwy ymgysylltu ag eraill yn hytrach na’r amgylchedd. Enghraifft o hyn yn yr ystafell ddosbarth yw bod yr athrawes yn rhannu'r myfyrwyr yn grwpiau bach o allu cymysg. Nod y strategaeth hon yw y byddai'r myfyrwyr mwy galluog yn gallu cefnogi ac annog myfyrwyr y gallu is. Dros amser gall y strategaeth hon gau'r bwlch rhwng y plant gallu isaf ac uchaf yn y dosbarth. Un o brif themâu theori Vygotsky yw ei fod yn credu bod gan bob plentyn "parth o ddatblygiad agosaol" (McLeod, 2014). Cynigiodd Vygotsky ei bod hi'n bosib rhannu datblygiad plentyn yn dri pharth ar wahân. Y gyntaf mae’r gweithgareddau gall y plentyn eu cwblhau'n llwyddiannus heb gefnogaeth oedolyn. Yna, mae'r gweithgareddau y gall y plentyn eu cwblhau gyda chymorth oedolyn, gellir nodi hyn fel y parth datblygiad agosaol (zone of proximal development, ZPD). Mae'r parth olaf yn cynnwys y gweithgareddau na fyddai'r plentyn yn gallu eu cwblhau hyd yn oed gyda chymorth oedolyn. Yn seiliedig ar syniadau Vygotsky, bydd plentyn yn dysgu trwy gymryd rhan mewn gweithgareddau of fewn eu ZPD. Wrth ysgrifennu yn Vygotsky in the Early Years (2010, p.16), dywedodd Dolya fod angen "cwricwlwm datblygedig" i gyflwyno gweithgareddau heriol i blant er mwyn creu llwyddiant. Strategaeth ddysgu sydd yn cefnogi damcaniaeth Vygotsky yw sgaffaldiau.

Mae arsylwi personol wedi dangos bod sgaffaldiau'n cael eu defnyddio bob dydd yn yr ystafell ddosbarth, o'r feithrinfa i gyfnod allweddol dau. Enghraifft o hyn yw TRANDEMP, offeryn cymorth a ddefnyddir yn y blynyddoedd cynnar i annog darllen. I ddechrau, bydd y plentyn yn cael ei chynorthwyo i ddysgu synau grŵp penodol o lythrennau gyda lluniau a symudiadau. Yn dilyn hyn, anogir y plentyn i adnabod seiniau'r llythrennau heb y lluniau. Unwaith y gallant gofio'r llythrennau hyn yn annibynnol fe'u cyflwynir i grŵp arall o lythrennau penodol tan byddent wedi gweld rhanfwyaf o’r wyddor. Yna, bydd yr oedolyn yn creu cyfuniad dau lythyren i annog blendio. Bydd hyn yn datblygu i eiriau tri a phedwar llythyren nes bydd y plentyn yn gallu dechrau darllen llyfrau byr. Credir bod hwn yn offeryn cymorth llwyddiannus ar gyfer darllen yn y blynyddoedd cynnar oherwydd ei fod yn ymgorffori damcaniaeth Vygotsky fod plant yn datblygu trwy herio eu ZPD. Mae'r offeryn TRANDEMP yn annog dilyniant o lwyddiant cynorthwyol i lwyddiant heb gymorth.
	Mewn cyferbyniad â Piaget a Vygotsky, mae Skinner (1904-1990) yn credu y gall dysgu ac addysgu cael eu dylanwadu gan ymddygiad. Mae Skinner o'r farn ei bod hi'n bosib cyflyru plant i ymddwyn mewn ffordd benodol. Gelwir y math hwn o gyflyru'n "gyflyru gweithredol" (Child, 1997, t.119). Yn syml, mae hyn yn golygu bod plant yn cysylltu ymddygiad penodol â chanlyniadau gwahanol. Er enghraifft, gellir gwobrwyo ymddygiad cadarnhaol gydag amser egwyl estynedig, neu caiff ymddygiad negyddol ei gosbi â llai o amser egwyl. Credir bod plant yn llai tebygol o ymddwyn mewn ffordd os nad ydynt yn hoffi'r canlyniad. Er mwyn cadarnhau ei damcaniaeth, cynlluniodd Skinner arbrawf yn cynnwys llygod mawr. Gosododd Skinner yr anifeiliaid mewn bocs gyda lifer. Er mwyn profi bod atgyfnerthu cadarnhaol yn gweithio, bob tro roedd y llygoden yn pwyso ar y lifer, fe wnaeth Skinner ei wobrwyo gyda rhywfaint o fwyd. I gychwyn roedd y llygoden yn pwyso ar y lifer ar ddamwain, fodd bynnag, ar ôl nifer o weithiau yn y blwch, fe wnaeth y llygoden dysgu i fynd yn syth i'r lifer. Mae hyn yn adlewyrchu effeithiolrwydd canmoliaeth mewn ystafell ddosbarth. Mae'n debyg y bydd plant yn ailadrodd ymddygiad sy'n cael ei wobrwyo â chanmoliaeth. Ar y llaw arall, i ddangos sut mae atgyfnerthu negyddol yn gweithio, byddai Skinner yn rhoi sioc drydan fach i'r llygoden. Unwaith y bydd y llygoden yn pwyso ar y lifer, byddai'r siociau'n dod i ben. Yn fuan, dysgodd y llygoden i fynd yn syth i'r lifer pan gafwyd ei osod yn y blwch i atal y sioc drydan. Gallai hyn fod yn debyg i blentyn orfod aros mewn yn ystod amser egwyl i orffen y gwaith cartref nad oeddent wedi'i gwblhau. Mae'n annhebygol y bydd y plentyn yn peidio â gwneud eu gwaith cartref eto gyda phryder colli amser egwyl.

Yn seiliedig ar syniadau Skinner, gall y plant ddysgu'n fwy effeithiol os gosodir rhai amodau yn yr ystafell ddosbarth fel gwobrau a sancsiynau. Mae profiad personol o redeg grŵp maethu ar gyfer cyfnod allweddol dau wedi dangos y gall gwobrau syml megis siart seren neu gwobrau am gyflawni targedau personol annog ymddygiad cadarnhaol. Yn yr un modd, gall canlyniadau megis colli munudau o amser egwyl neu lai o amser ar gyfer 'amser aur' atal plentyn rhag ymddwyn yn negyddol.
	I gloi, mae'n amlwg y gall pob un o'r tri damcaniaeth a amlinellir yn y llyfr lloffion hwn fod yn effeithiol yn yr ystafell ddosbarth. Mae'n ddi-ddweud bod amlygiad cyson i senarios chwarae rôl a gweithgareddau heriol yn cyfrannu at ddysgu effeithiol. Fodd bynnag, er mwyn cymhwyso'r damcaniaethau hyn, mae angen gorfodi gwobrau a chanlyniadau er mwyn creu amgylchedd dysgu effeithiol.






















[bookmark: _GoBack]
Rhestr Cyfeirnodi
Alber, R. (2014) 6 Scaffolding Strategies to Use With Your Students. [Online]  Available at: https://www.edutopia.org/blog/scaffolding-lessons-six-strategies-rebecca-alber (Accessed 5 November 2017).
Bigge, M. L., and Shermis, S. S. (1999) Learning Theories for Teachers. 6th edn. New York: Longman.
Cherry, K. (2017) Piaget’s Theory: The 4 stages of cognitive development: Background and key concepts of Piaget’s theory. [Online] Available at:  http://web.b.ebscohost.com.ezproxy.uwtsd.ac.uk/ehost/pdfviewer/pdfviewer?vid=1&sid=9a5b7205-ea39-411f-8285-79caf36d7c84%40sessionmgr102 (Accessed 11 November 2017).
Child, D. (1997) Psychology and the Teacher. 6th edn. London: Continuum. 
Dolya, G. (2010) Vygotsky in Action in the Early Years: The ‘Key to Learning’ Curriculum. London: Routledge.
MacLeod, S. (2015)Skinner – Operant Conditioning. [Online] Available at: https://www.simplypsychology.org/operant-conditioning.html (Accessed 7 November 2017).
McLeod, S. (2014) Lev Vygotsky. [Online] Available at: https://www.simplypsychology.org/vygotsky.html (Accessed 7 November 2017).
Moyles, J., and Robinson, G. (eds.) Beginning Teaching: Beginning Learning in Primary Education. 2nd edn. Buckingham: Open University Press.
OFSTED. (1993b) Achieving Good Behaviour in Schools. London: OFSTED.
Palmer, A., Bresler, L. and Cooper, D. E. (eds.) (2001) Fifty Modern Thinkers on Education: From Piaget to the Present. London: Routledge.
Patrick, B. C., Skinner, E. A., and Connell, J. P. (1993) ‘What Motivates Children’s Behaviour and Emotion? Joint Effects of Perceived Control and Autonomy in the Academic Domain’, American Psychological Association, Inc: Journal of Personality and Social Psychology, 65 (4, October), pp. 78-79. [Online]. Available at: http://web.b.ebscohost.com.ezproxy.uwtsd.ac.uk/ehost/pdfviewer/pdfviewer?vid=1&sid=9a5b7205-ea39-411f-8285-79caf36d7c84%40sessionmgr102 (Accessed 10 November 2017).
Sharp, G. (2009) Piaget’s Stages of Cognitive Development: Experiments with Kids. [Online] Available at: https://thesocietypages.org/socimages/2009/09/15/piagets-stages-of-cognitive-development-experiments-with-kids/ (Accessed 11 November 2017).
Wadsworth, B.J. (1996). Piaget's theory of cognitive and affective development. New York: Longman.
Watson. T. L et al. (2016) ‘Preventing Disruptive Behavior via Classroom Management: Validating the Color Wheel System in Kindergarten Classrooms’, Behaviour Modification, 40, pp.518-540. [Online] Avilable at: http://journals.sagepub.com.ezproxy.uwtsd.ac.uk/doi/pdf/10.1177/0145445515626890 (Accessed 11 November 2017).


image4.jpeg




image5.jpeg
E

5 3

Has
I 85
R
£ a8
%3:
i

%




image1.jpeg




image2.jpeg




image3.jpeg




